ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กน ๑/๒๕๔๙เรื่องค่าตอบแทนในการเป็นนายหน้าซื้อขายล่วงหน้า[๑] อาศัยอำนาจตามความในมาตรา ๓๐ วรรคสอง และมาตรา ๓๒แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ ให้ยกเลิกประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๔๗ เรื่อง ค่าตอบแทนในการเป็นนายหน้าซื้อขายล่วงหน้า ลงวันที่ ๑๔ตุลาคม พ.ศ. ๒๕๔๗ข้อ ๒ ในประกาศนี้ค่าตอบแทนในการเป็นนายหน้าซื้อขายล่วงหน้าหมายความว่า ค่าธรรมเนียมที่นายหน้าซื้อขายล่วงหน้าเรียกเก็บจากลูกค้าจากการให้บริการรับและส่งคำสั่งซื้อหรือคำสั่งขายล่วงหน้าจากลูกค้าเพื่อทำการซื้อขายล่วงหน้าแทนลูกค้า(Brokerage Fee) โดยไม่รวมค่าธรรมเนียมหรือค่าใช้จ่ายอื่นที่เกิดขึ้นในการทำธุรกรรมต่างๆ ที่เกี่ยวข้องกับการซื้อขายล่วงหน้า เช่น ค่าอากรแสตมป์ เป็นต้นตลาด หมายความว่าตลาดสินค้าเกษตรล่วงหน้าแห่งประเทศไทยสมาชิก หมายความว่าสมาชิกตลาดสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าข้อ ๓ กำหนดให้ค่าตอบแทนในการเป็นนายหน้าซื้อขายล่วงหน้าที่นายหน้าซื้อขายล่วงหน้าเรียกเก็บจากลูกค้าในอัตราไม่ต่ำกว่าร้อยละ๐.๐๕ แต่ไม่เกินร้อยละ ๐.๒๕ ของมูลค่าการซื้อหรือขายล่วงหน้าที่จับคู่ได้ในการเรียกเก็บค่าตอบแทนในการเป็นนายหน้าซื้อขายล่วงหน้าตามอัตราที่กำหนดในวรรคหนึ่งนายหน้าซื้อขายล่วงหน้าสามารถคำนวณเพื่อเรียกเก็บเป็นจำนวนเงินได้ข้อ ๔ เพื่อให้เกิดความคล่องตัวและเพิ่มประสิทธิภาพในการแข่งขันในตลาดสำนักงานอาจกำหนดเป็นการทั่วไปให้นายหน้าซื้อขายล่วงหน้าเรียกเก็บค่าตอบแทนในการเป็นนายหน้าซื้อขายล่วงหน้าจากลูกค้าในอัตราที่ต่ำกว่าอัตราที่กำหนดในข้อ๓ ได้ แต่ต้องไม่ต่ำกว่าร้อยละ ๐.๐๑ ของมูลค่าการซื้อหรือขายล่วงหน้าที่จับคู่ได้โดยคำนึงถึงปัจจัยต่าง ๆ ที่เกี่ยวข้อง เช่นระยะเวลาที่เหมาะสมประเภทและชนิดของสินค้ารูปแบบการซื้อขายล่วงหน้าหรือประเภทของลูกค้า เป็นต้นข้อ ๕ ค่าตอบแทนในการเป็นนายหน้าซื้อขายล่วงหน้าที่เรียกเก็บจากลูกค้าเป็นอัตราที่ไม่รวมภาษีมูลค่าเพิ่มภาษีอื่นใดที่เกี่ยวข้องและค่าใช้จ่ายอื่นข้อ ๖ ให้นายหน้าซื้อขายล่วงหน้าจัดเก็บข้อมูลเอกสารและหลักฐานต่าง ๆที่เกี่ยวกับการเรียกเก็บค่าตอบแทนในการเป็นนายหน้าซื้อขายล่วงหน้าจากลูกค้าไว้ให้ครบถ้วนถูกต้องและสะดวกต่อการตรวจสอบ ทั้งนี้รวมถึงข้อมูลที่แสดงว่าการเรียกเก็บค่าตอบแทนในการเป็นนายหน้าซื้อขายล่วงหน้าเป็นจำนวนเงินตามข้อ๓ วรรคสองเป็นไปตามอัตราที่กำหนดตามข้อ ๓ วรรคหนึ่งด้วย ในกรณีที่นายหน้าซื้อขายล่วงหน้าเรียกเก็บค่าตอบแทนในการเป็นนายหน้าซื้อขายล่วงหน้าเป็นจำนวนเงินข้อ ๗ ห้ามมิให้นายหน้าซื้อขายล่วงหน้าจ่ายเงินทรัพย์สินหรือประโยชน์อื่นใดให้แก่ลูกค้าเนื่องจากการติดต่อซื้อหรือขายล่วงหน้าของลูกค้ากับนายหน้าซื้อขายล่วงหน้าซึ่งมิได้เป็นไปในการบริการลูกค้าโดยปกติข้อ ๘ ประกาศนี้ไม่ใช้บังคับกับการเรียกเก็บค่าตอบแทนในการเป็นนายหน้าซื้อขายล่วงหน้าระหว่างนายหน้าซื้อขายล่วงหน้าที่เป็นสมาชิกกับนายหน้าซื้อขายล่วงหน้าที่มิใช่สมาชิกข้อ ๙ ประกาศนี้ให้ใช้บังคับเมื่อพ้นกำหนดสามสิบวันนับตั้งแต่วันถัดจากวันที่ประกาศเป็นต้นไปประกาศณ วันที่ ๑๔ มีนาคม พ.ศ. ๒๕๔๙สมคิดจาตุศรีพิทักษ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๘๐/๒ มิถุนายน ๒๕๕๒